Foto’s: Afrikaans-vriendelike ondernemings vereer(Foto: Rozier van Tonder) Die Tinteltong-toekennings word jaarliks op Internasionale Moedertaaldag, 21 Februarie, gehou om ondernemings wat die Afrikaanse taal bevorder te vereer. Dié ondernemings word gehuldig omdat hulle diens in Afrikaans lewer of Afrikaans bevorder deur kreatief met die taal om te gaan. Vanjaar was daar 15 kategorieë waarvoor Afrikaanse ondernemings genomineer kon word. AfriForum, wat saam met AfriVriendelik dié toekennings aanbied, het in 2016 vasgestel slegs 30% van die Suid-Afrikaanse mark is Afrikaans en wil voortgaan om ondernemings te beloon wat diens in Afrikaans aanbied. AfriForum hoop die wenners van die Tinteltong-toekennings sal ander ondernemings en mense aanspoor om in die taal van hul hart sake te doen. Die wenners van 2018 se Tinteltong-toekennings is soos volg: Oorspronklikste naam: STREEPSAK Afrikaans-vriendelikste slagspreuk: Al3 Boerdery Beste logo-ontwerp: Magies vol liefde Smullekker Afrikaanse kos: De Vette Mossel Afrikaans-vriendelikste produk: Mooi Goete Afrikaans-vriendelikste produk – eie aan Afrikaans: IsMozBos – BosSeep Afrikaans-vriendelikste sosiale media: De Afrikander Handelshuis Uitgewer wat Afrikaans bevorder: LAPA Uitgewers Maak snaaks in Afrikaans: IDEES-VOL-VREES Soetste nagrus: AandBloem-gastehuis Foto wat Afrikaans praat: Conrad Theron Afrikaans-vriendelikste diens: Funky Ouma Afrikaans-vriendelikste e-kopie: Mooi Leefstyl Trippeltoontjies: Magies vol liefde Innoverende produk: Boeremeisie Beeldskoon